
Text rozhodnutia
Súd: Krajský súd Bratislava Spisová značka: 4Co/119/2019 Identifikačné číslo súdneho spisu: 1114209063 Dátum vydania rozhodnutia: 31. 03. 2021 Meno a priezvisko sudcu, VSÚ: Mgr. Ingrid Degmová Pospíšilová ECLI: ECLI:SK:KSBA:2021:1114209063.1 ROZSUDOK V MENE SLOVENSKEJ REPUBLIKY Krajský súd v Bratislave v senáte zloženom z predsedníčky senátu Mgr. Ingrid Degmovej Pospíšilovej a sudcov JUDr. Valérie Kleinovej a JUDr. Anny Kašajovej v spore žalobcu: V. A., Z.. XX.X.XXXX, A. XX, B., zastúpený: B. E. G., Q..J..H.., D.: XX XXX XXX, Z. Q. XX, B., proti žalovanej: T. X., Z.. XX.X.XXXX, A. XXX/XX, B., zastúpený: T. A. F. B., Q..J..H.., D.Č.: XX XXX XXX, B. XX, B., o zaplatenie 3.360,- eur s príslušenstvom, na odvolanie žalovanej proti rozsudku Okresného súdu Bratislava I zo dňa 20. augusta 2018 č. k. 4C 93/2014-177 takto r o z h o d o l : Odvolací súd napadnutý rozsudok súdu prvej inštancie p o t v r d z u j e. Žalobca má nárok na náhradu trov odvolacieho konania v plnom rozsahu. o d ô v o d n e n i e : 1. Napadnutým rozsudkom súd prvej inštancie v súlade so žalobou žalobcu uložil žalovanej povinnosť zaplatiť mu sumu 3.360,- eur spolu s 5,25% ročným úrokom z omeškania z uvedenej sumy od 4.2.2014 do zaplatenia a žalobcovi priznal proti žalovanej nárok na náhradu trov konania v rozsahu 100%. 2. Vychádzal zo žaloby odôvodnenej na tom skutkovom základe, že v zmysle zmluvy o pôžičke zo dňa 16.11. 2010 uzavretej medzi žalovanou ako veriteľom a žalobcom ako dlžníkom (ďalej len „Zmluva o pôžičke č. 1“) sa žalovaná zaviazala poskytnúť žalobcovi sumu vo výške 35.000,eur v lehote do 19.12.2010 a žalobca sa zaviazal pôžičku vrátiť v dohodnutej dobe. Ďalšou zmluvou o pôžičke zo dňa 9.11.2011 uzavretej ústne medzi žalovanou ako veriteľom a žalobcom ako dlžníkom, ktorá bola následne písomne potvrdená dňa 6.3.2012 (ďalej len „Zmluva o pôžičke č. 2“), žalovaná poskytla žalobcovi sumu vo výške 30.000,- eur. Podľa žaloby žalobca z uvedených zmlúv poskytol žalovanej čiastkové plnenia spolu vo výške 68.360,- eur, teda plnenie prevyšujúce výšku žalovanou poskytnutej peňažnej pôžičky, pričom podľa žaloby bol peňažný záväzok zo Zmluvy o pôžičke č.1 splnený dňa 9.5.2013 a záväzok zo Zmluvy o pôžičke č. 2 bol splnený dňa 22.11.2013, a to uhradením poslednej splátky. Na preukázanie jednotlivých čiastkových plnení žalobca predložil doklady o vklade hotovosti na bankový účet žalovanej a výpisy z internetbankingu žalobcu. Žalobca mal za to, že suma vo výške 3.360,- eur bola žalovanej poskytnutá bez právneho dôvodu, preto je podľa neho žalovaná povinná vydať plnenie, o ktoré sa obohatila. Žalobca v žalobe bližšie špecifikoval čiastkové plnenia poskytnuté žalovanej nasledovne: - suma 350,- eur uhradená dňa 20.10.2011 z titulu pôžičky č.1, - suma 350,- eur uhradená dňa 15.11.2011 z titulu pôžičky č.1, - suma 300,- eur uhradená dňa 22.12.2011 z titulu pôžičky č.1, - suma 350,- eur uhradená dňa 16.1.2012 z titulu pôžičky č. 1, - suma 200,- eur uhradená dňa 21.2.2012 z titulu pôžičky č. 1, - suma 350,- eur uhradená dňa 25.2.2012 z titulu pôžičky č. 1, - suma 280,- eur uhradená dňa 15.3.2012 z titulu pôžičky č. 1, - suma 300,- eur uhradená dňa 26.3.2012 z titulu pôžičky č. 1, - suma 350,- eur uhradená dňa 23.4.2012 z titulu pôžičky č. 1, - suma 300,- eur uhradená dňa 26.4.2012 z titulu pôžičky č. 1, - suma 650,- eur uhradená dňa 24.5.2012 z titulu pôžičky č. 1, - suma 400,- eur uhradená dňa 26.6.2012 z titulu pôžičky č. 1, - suma 250,- eur uhradená dňa 3.7.2012 z titulu pôžičky č. 1, - suma 650,- eur uhradená dňa 25.9.2012 z titulu pôžičky č. 1, - suma 650,- eur uhradená dňa 26.10.2012 z titulu pôžičky č. 1, - suma 650,- eur uhradená dňa 26.11.2012 z titulu pôžičky č. 1, - suma 1 000,- eur uhradená dňa 10.12.2012 z titulu pôžičky č. 1, - suma 1 000,- eur uhradená dňa 13.12.2012 z titulu pôžičky č. 1, - suma 500,- eur uhradená dňa 21.12.2012 z titulu pôžičky č. 1, - suma 430,- eur uhradená dňa 27.12.2012 z titulu pôžičky č. 1, - suma 200,- eur uhradená dňa 27.12.2012 z titulu pôžičky č. 1, - suma 200,- eur uhradená dňa 28.12.2012 z titulu pôžičky č. 1, - suma 800,- eur uhradená dňa 7.1.2013 z titulu pôžičky č. 1, - suma 500,- eur uhradená dňa 10.1.2013 z titulu pôžičky č. 1, - suma 2 000,- eur uhradená dňa 21.1.2013 z titulu pôžičky č. 1, - suma 500,- eur uhradená dňa 28.1.2013 z titulu pôžičky č. 1, - suma 90,- eur uhradená dňa 29.1.2013 z titulu pôžičky č. 1, - suma 200,- eur uhradená dňa 6.2.2013 z titulu pôžičky č. 1, - suma 800,- eur uhradená dňa 21.2.2013 z titulu pôžičky č. 1, - suma 1 000,- eur uhradená dňa 22.2.2013 z titulu pôžičky č. 1, - suma 4 000,- eur uhradená dňa 25.2.2013 z titulu pôžičky č. 1, - suma 1 590,- eur uhradená dňa 6.5.2013 z titulu pôžičky č. 1, - suma 10 000,- eur uhradená dňa 9.5.2013 z titulu pôžičky č. 1, - suma 13 000,- eur uhradená dňa 9.5.2013 z titulu pôžičky č. 1 a 2, - suma 370,- eur uhradená dňa 27.5.2013 z titulu pôžičky č. 2, - suma 370,- eur uhradená dňa 27.6.2013 z titulu pôžičky č. 2, - suma 370,- eur uhradená dňa 22.7.2013 z titulu pôžičky č. 2, - suma 370,- eur uhradená dňa 26.8.2013 z titulu pôžičky č. 2, - suma 2 000,- eur uhradená dňa 28.8.2013 z titulu pôžičky č. 2, - suma 345,- eur uhradená dňa 27.9.2013 z titulu pôžičky č. 2, - suma 345,- eur uhradená dňa 28.10.2013 z titulu pôžičky č. 2, - suma 10 000,- eur uhradená dňa 7.11.2013 z titulu pôžičky č. 2, - suma 5 000,- eur uhradená dňa 13.11.2013 z titulu pôžičky č. 2, - suma 5 000,- eur uhradená dňa 22.11.2013 z titulu pôžičky č. 2. 3. Súd prvej inštancie dňa 7.4.2014 vydal vo veci platobný rozkaz č. k. 5 IRo/193/2014-45, proti ktorému žalovaná dňa 2.5.2014 podala odpor. Potvrdila, že v zmysle zmluvy o pôžičke zo dňa 16.11.2020 poskytla žalobcovi sumu 35.000,- eur a v zmysle zmluvy o pôžičke zo dňa 6.3.2012 sumu 30.000,- eur. Podľa nej zo Zmluvy o pôžičke č. 1 vyplýva, že dňa 9.5.2013 jej bola suma vo výške 23.000,- eur poskytnutá ako doplatok tejto pôžičky. Tvrdila, že zmluvné strany si v uvedený deň písomne potvrdili splnenie záväzku žalobcu z tejto pôžičky vyplatením jej zostávajúcej časti. Považovala preto za rozporné s dohodou účastníkov zmluvy tvrdenie žalobcu, že časť uvedenej splátky bola započítaná na pôžičku č. 2. Žalovaná uviedla, že hoci žalobca uviedol zoznam platieb, ktoré jej mal poukázať na splatenie pôžičiek, z jednotlivých príloh podľa nej nevyplýva, že platby boli poukazované z titulu vrátenia pôžičiek. Žalovaná tak nárok žalobcu neuznala, naopak tvrdila, že jej žalobca nevrátil časť pôžičky č. 2 vo výške 8.000,- eur. Žiadala preto žalobu zamietnuť. 4. Žalobca ohľadom sumy vo výške 23.000,- eur poskytnutej dňa 9.5.2013 uviedol, že výklad žalovanej v podanom odpore je nesprávny a je v rozpore s dohodou zmluvných strán, pričom mu nebolo zrejmé, ako žalovaná dospela k záveru, že uvedená suma predstavuje splnenie záväzku len zo Zmluvy o pôžičke č. 1. Taktiež uviedol, že ani z jednej zmluvy o pôžičke nevyplýva, že by bol povinný vrátiť žalovanej plnenie vo väčšom rozsahu, ako ňou bolo poskytnuté. Poukázal na to, že ku dňu 8.5.2013 (vrátane) poskytol žalovanej plnenie vo výške 21.190,- eur, preto na splatenie peňažnej pôžičky zo Zmluvy o pôžičke č. 1 bolo potrebné doplatiť už len sumu vo výške 13.810,- eur, teda zvyšná časť 9.190,- eur (21.190 - 13.810,- eur) bola určená na plnenie záväzku zo Zmluvy o pôžičke č. 2. Podľa žalobcu z obsahu kvitancie uvedenej na Zmluve o pôžičke č. 1 vyplývajú len skutočnosti, ktoré uviedol v žalobe, preto ich nepovažoval za sporné, t.j. že dňa 9.5.2013 bola žalovanej uhradená suma 23.000,- eur a súčasne bola týmto dňom uhradená pôžička zo Zmluvy o pôžičke č. 1. Z kvitancie však podľa neho nevyplýva, že záväzok žalobcu zo Zmluvy o pôžičke č. 1 bol splnený až uhradením celej tejto sumy. Tiež namietal, že by z čiastkových plnení nebolo možné určiť, o plnenie akého záväzku sa jedná, keďže medzi stranami sporu neexistuje žiaden iný záväzkovoprávny vzťah. Okrem toho poukázal na súdnu prax, podľa ktorej ak má dlžník voči veriteľovi viac záväzkov a ak neurčí, ktorý záväzok plní, plnenie sa započítava na ten, ktorý je najskôr splatným. Na základe uvedeného mal žalobca za to, že keďže bola chronologicky ako prvá uzavretá Zmluva o pôžičke č. 1, záväzok vrátiť pôžičku č. 1 bol skôr splatným ako záväzok vrátiť pôžičku č. 2, preto sa čiastkové plnenia podľa žalobcu započítali najprv na peňažnú pôžičku č. 1 a následne na pôžičku č. 2. 5. Právny zástupca žalovanej následne uviedol, že v rámci jednotlivých zmlúv o pôžičke bol medzi stranami sporu dohodnutý mesačný úrok vo výške 1% z istiny. Pôžička č. 1 bola vyplatená dňa 9.5.2013 a suma vo výške 23.000,- eur uvedená na Zmluve o pôžičke č. 1 má predstavovať doplatok istiny a dohodnuté úroky, t.j. preukazuje zaplatenie pôžičky č. 1. Namietal, že by sa táto suma mala týkať aj pôžičky č. 2. Ohľadom Zmluvy o pôžičke č. 2 uviedol, že síce bola podpísaná dňa 6.3.2012, avšak peniaze boli reálne poskytnuté už dňa 9.11.2011. Navyše žalovaná z dôvodu poskytnutia pôžičky č. 2 žalobcovi zobrala hypotekárny úver, z ktorého tiež platila úroky. Uviedol, že žalobca svoj dlh z pôžičky č. 2 nesplatil v celosti, zostatok dlhu stále predstavuje sumu 8.000,- eur. 6. Právny zástupca žalobcu namietal tvrdenia žalovanej ohľadom úroku z pôžičky, keďže ten nevyvodil ani z predložených dôkazov, ani zo zmlúv o pôžičke, navyše ide o procesnú obranu, ktorú žalovaná vzniesla až po štyroch rokoch po začatí konania. Považoval za irelevantné tvrdenie žalovanej ohľadom uzavretia hypotekárneho úveru a taktiež poukázal na to, že z kvitancie uvedenej na Zmluve o pôžičke č. 1 nevyplývajú tvrdenia žalovanej, suma uvedená na Zmluve o pôžičke č. 1 predstavuje úhradu aj dlhu zo Zmluvy o pôžičke č. 2. 7. Súd prvej inštancie z výpovede žalovanej zistil, že peniaze poskytnuté žalobcovi mala z dedičstva, pôvodne boli vložené v banke za účelom získania vyššieho úroku, avšak dcéra žalovanej a žalobca, ktorého žalovaná nie veľmi poznala a ktorý mal vtom čase vzťah s jej dcérou, ju presviedčali, aby žalobcovi požičala peniaze, malo to byť pre ňu výhodnejšie a mala získať aj úrok vo výške 1% z požičanej sumy. Za tým účelom žalovaná vybrala peniaze z banky - za poplatok vo výške 900,- eur a poskytla ich žalobcovi. Žalobca ju následne zamestnal vo svojej firme. Žalovaná uviedla, že do zmluvy o pôžičke chcela uviesť aj dohodnutý úrok, žalobca však trval na tom, aby úrok nebol obsahom zmluvy a aby zmluva nebola spísaná u notára. Ohľadom potvrdenia o vyplatení sumy vo výške 23.000,- eur uvedeného na Zmluve o pôžičke č. 1 uviedla, že k vyplateniu tejto sumy došlo z dôvodu, že žalovaná uviedla žalobcovi, že chce podnikať. Žalobca následne začal posielať vyššie sumy peňazí, keďže sľúbil aj úrok. Žalovaná v rámci výsluchu nevedela potvrdiť, či jej žalobca vložil na účet spolu 68.360,- eur. 8. Z výpovede žalobcu súd prvej inštancie zistil, že v čase uzavretia zmluvy o pôžičke prevádzkoval autopožičovňu. Zmluvu o pôžičke č. 1 a Zmluvu o pôžičke č. 2 uzavrel na žiadosť žalovanej. S pôžičkami súhlasil, keďže mu žalovaná, resp. jej dcéra ponúkla peniaze s tým, že peniaze má z dedičstva. Podľa žalobcu išlo o vzájomnú výpomoc, keď žalovanej a jej dcére chodil pomáhať a požičiaval im aj autá. Žalobca si v tom čase chcel kúpiť auto na lízing, dcéra žalovanej mu však ponúkla peniaze, ktoré mala z dedičstva, a tak vznikla zmluva o pôžičke. Žalovanú nenahováral na poskytnutie peňazí. Dohodu o pôžičke najprv ani nemali v písomnej podobe, až následne ju antidatovali. Čo sa týka splácania pôžičiek, žalobca uviedol, že si žalovaná a jej dcéra od neho pýtali viac a viac peňazí, preto už nevedel sledovať výšku splatenej sumy, peniaze posielal žalovanej na účet, avšak časť dokladov o splácaní mal uloženú v kancelárii. Po pozbieraní dokladov zistil, že preplatil. V prípade, ak nevedel splácať pôžičku, chceli na ne prepísať pozemok alebo aspoň auto, a to z dôvodu, že sa žalovaná bála o peniaze. Na dcéru žalovanej preto prepísal auto. Podľa žalobcu sa na úrokoch z pôžičky nedohodli, potom si radšej mohol kúpiť auto cez lízingovú spoločnosť a mať úroky vo výške 3-4%. Ohľadom druhej zmluvy o pôžičke žalobca uviedol, že nevedel, že si kvôli nemu brala žalovaná hypotekárny úver, resp. mal za to, že si žalovaná brala úver z dôvodu podnikania - na reštauráciu. Uviedol tiež, že žalovanú považuje za serióznu pani, ktorú predtým nestretol, nikdy ju nechcel podviesť a s návrhom na požičanie peňazí prišla jej dcéra. Čo sa týka áut považoval za nepodstatné, koľkokrát mali žalovaná a jej dcéra autá, išlo o kompenzáciu z jeho strany. 9. Žalovaná mala za to, že žalobca počas výsluchu viackrát klamal. Uviedla, že žalobcu videla len dvakrát, ale inak ho nepoznala a žalobca podľa jej tvrdenia vedel o jej hypotekárnom úvere. Uviedla, že žalobca prišiel za ňou spolu s jej dcérou, aby mu dala pôžičku s tým, že on jej poskytne úrok. K okolnostiam uzatvorenia zmlúv o pôžičke uviedla, že peniaze, ktoré žalobcovi požičala titulom prvej pôžičky, mala z dedičstva a žalobca jej uviedol, že jej bude dávať z požičanej sumy 1% úrok. Podľa jej uvedenia sa o úroku dohodli ústne ešte pred tým, než žalobcovi požičala peniaze, pričom o úroku sa pri prvej pôžičke dohodli doma u žalovanej, kedy žalobcu videla prvýkrát a pri druhej pôžičke žalovaná nevedela presnejšie vymedziť čas dohody o úroku. Tiež uviedla, že výšku úroku navrhol žalobca a ona ju prijala. Žalovaná však neskôr chcela zvýšiť úrok o pol percenta z dôvodu jej hypotekárneho úveru a vyšších splátok banke, žalobca však s uvedeným nesúhlasil. Podľa žalovanej bola dohoda medzi ňou a žalobcom taká, že žalobca splácal z poskytnutej sumy 35.000,- eur úrok mesačne 350,- eur, t.j. 1%, pri druhej pôžičke to bolo rovnaké, t.j. spolu platil 650,- eur, a to až do času, kým nevráti žalovanej požičané peniaze. Tvrdila teda, že jej žalobca splácal úroky, na ktorých sa ústne dohodli. Žalovaná ďalej uviedla, že trvala na písomnej zmluve o pôžičke, taktiež na zapísaní úrokov, podľa jej uvedenia však žalobca nechcel uviesť úroky v písomnej zmluve, aby sa žalovaná nedostala do problémov kvôli úžere. Najprv jej žalobca platil úrok vo výške 10%, neskôr od neho žalovaná žiadala úrok vo výške 12%. Po tom, ako sa žalobca rozišiel s jej dcérou, žalobca prestal splácať úrok. Žalovaná chcela, aby jej žalobca splácal vyššiu sumu, keďže ním poskytnuté peniaze jej nestačili na pokrytie hypotekárneho úveru. 10. Za účelom výsluchu svedkov súd prvej inštancie odročil pojednávanie na deň 29.6.2018, na ktoré sa však svedkovia navrhnutí žalovanou nedostavili. Žalobca k veci uviedol, že obe zmluvy o pôžičke, t.j. Zmluva o pôžičke č. 1 a Zmluva o pôžičke č. 2 boli uzatvorené ústne. Obe strany podľa súdu prvej inštancie potvrdili, že v predmetnej veci nie je sporné, že zmluvy boli uzatvorené medzi žalobcom a žalovanou. Žalobca uviedol, že od žalovanej nežiadal peniaze, prišla za ním jej dcéra, ktorá mu ponúkla peniaze, avšak sa až neskôr dozvedel, že išlo o peniaze z dedičstva, pričom neriešil, komu peniaze patrili. Uviedol, že v čase dohadovania sa o pôžičke nebol nikto prítomný, žiadny svedok nebol pri tom, keď sa o tom s dcérou žalovanej rozprávali doma. Tvrdil, že mu peniaze samé ponúkli a on to bral ako korekciu za to, že im požičiaval autá a robil nejaké opravy. Žalobca k žalovanej už prišiel na hotovú vec, ktorá ho čakala so žltým ručne písaným papierom ohľadom pôžičky. Až po pár dňoch spísali riadnu zmluvu. Žalovaná prizvala muža, s ktorým nejaký čas žila, aby sa aj on prišiel podpísať pod zmluvu o pôžičke. Žalobca ďalej uviedol, že sa na začiatku dohodli na výške splátok, následne, keď žalovaná a jej dcéra potrebovali peniaze, vždy im dal podľa svojich možností. Výška splátok nebola stanovená, čo vyplýva aj z jednotlivých zmlúv. Po tom, ako sa žalobca a dcéra žalovanej rozišli (v čase čerpania druhej pôžičky), obe od neho žiadali všetky peniaze a neskôr aj úroky. Keďže žalobca v tom čase nedisponoval požadovanými peniazmi, dohodli sa, že bude postupne splácať, s úrokmi však nesúhlasil. 11. Právny zástupca žalovanej ďalej poukázal na to, že Zmluva o pôžičke č. 1 bola podpísaná dňa 16.11.2010 a pôžička bola poskytnutá dňa 18.11.2010. Tiež uviedol, že pred poskytnutím druhej pôžičky žalobca splácal žalovanej sumu 350,- eur mesačne, čo predstavuje 1% úrok zo sumy pôžičky 35.000,- eur. Po poskytnutí druhej pôžičky žalobca splácal sumu 300,- eur a 350,- eur. Právny zástupca žalovanej považoval splátky vo výške 300,- eur, 350,- eur a 650,- eur za splácanie úrokov. Právny zástupca žalobcu však uviedol, že obe zmluvy o pôžičke boli antidatované. Poukázal na to, že sa tvrdenia žalovanej rozchádzajú, keď žalovaná najprv uvádzala úrok vo výške 1% mesačne, potom vo výške 12% ročne a následne vo výške 10% ročne. Ohľadom tvrdenia právneho zástupcu žalovanej o výške splátok a úrokoch uviedol, že žalobca uhradil cca 40 rôznych splátok, preto nemal za preukázané uvedené tvrdenie. 12. Z výpovede svedkyne - dcéry žalovanej súd prvej inštancie zistil, že v minulosti tvorila pár so žalobcom. Uviedla, že si žalobca takto požičiaval peniaze a ponúkol aj svedkyni, takto došlo k uzatvoreniu zmluvy o pôžičke. Prvú pôžičku poskytla žalovaná žalobcovi v hotovosti a pri druhej došlo k založeniu bytu žalovanej. Uviedla, že pri oboch pôžičkách bolo všetko dopredu dohodnuté, boli dohodnuté aj mesačné úroky, uvedené sa dalo podľa nej zistiť aj z toho, aká bola výška splátok prvé roky, aká bola výška splátok v čase dvoch pôžičiek a tiež v čase, keď bola prvá pôžička splatená. Svedkyňa ďalej v rámci výsluchu uviedla, že si nepamätá výšku úroku, vedela len, že mala byť dohodnutá tak, aby úrok pokrýval platby na hypotéku žalovanej. Žalobca dával mesačne peniaze v hotovosti na účet. Tvrdila, že všetko išlo tak, ako to žalobca chcel, pričom ani ona, ani žalovaná neboli zbehlé v takýchto veciach, preto ani dohoda o úrokoch nie je súčasťou zmlúv. Nepamätala sa, či bola osobne prítomná pri dohadovaní sa o úroku z pôžičky č. 1 a 2. Uviedla však, že dohodu o výške úroku riešili žalobca a žalovaná, svedkyňa bola prítomná, keď sa prevádzala časť peňazí žalobcovi. Vedela, že sa na niečom dohodli, teda že úrok bol dohodnutý, nevedela však povedať, či bola pri dohode o úroku. Následne uviedla, že bola pri dohode o úroku. Svedkyňa ďalej uviedla, že výška úroku bola vždy rovnaká, žalobca uvedené sám navrhol. Ohľadom ukončenia zmlúv o pôžičke uviedla, že prvá pôžička bola vysporiadaná, avšak druhá nebola ani len doplatená. 13. Podľa vyjadrenia právneho zástupcu žalobcu k výpovedi svedkyne nebolo preukázané, v akej výške mal byť údajný zmluvný úrok dohodnutý, kedy mala byť takáto dohoda uskutočnená a či ju žalobca prijal, resp. či s ňou súhlasil. Vzhľadom na listinné dôkazy založené v spise, prednesy strán sporu vo vzťahu k ich časovej súslednosti a výsluchu svedkyne nepovažoval za hodnoverne preukázanú existenciu dohody o zmluvnom úroku ani vo vzťahu k Zmluve o pôžičke č. 1, ani vo vzťahu k Zmluve o pôžičke č. 2. Poukázal tiež na Dodatok č. 1 k Zmluve o pôžičke zo dňa 6.3.2012 s uvedením, že ani v čase podpísania dodatku neexistovala dohoda o zmluvnom úroku, keďže tá nebola zachytená ani v predmetnom dodatku. Vzhľadom na časový kontext a načrtnuté zhoršenie vzťahov medzi žalobcom a žalovanou mal za to, že ak by nejaká dohoda o zmluvnom úroku existovala, mala byť uvedená v tomto dodatku. 14. Podľa právneho zástupcu žalovanej výsluchom svedkyne bola preukázaná skutočnosť, že medzi stranami sporu bol vo vzťahu k poskytnutým pôžičkám dohodnutý zmluvný úrok. Predložil výpis z účtu žalovanej za obdobie od 20.11.2011 do 25.11.2013, v ktorom boli vyznačené jednotlivé platby od žalobcu a uviedol, že tieto platby sa až na tri zhodujú s platbami uvedenými v žalobnom návrhu, pričom žalobca zrejme opomenul vo svojej žalobe započítať tri platby vo výške dvakrát 650,- a jedenkrát 2.100,- eur. Podľa právneho zástupcu žalovanej z uvedeného vyplýva, že žalobca mesačne splácal úrok z poskytnutých pôžičiek, a to vo výške 1% z dlžnej sumy. Na pojednávaní predložil aj čestné prehlásenie D. E. zo dňa 21.6.2018 a zároveň uviedol, že uvedené čestné prehlásenie je síce zo dňa 21.6.2018, avšak žalovanej bolo doručené až po pojednávaní, ktoré sa konalo dňa 29.6.2018. Tiež žalovaná dodala, že požiadala pani E. o vyhotovenie daného čestného prehlásenia. 15. Súd prvej inštancie tak na základe vykonaného dokazovania skutkovo ustálil, že podľa Zmluvy o pôžičke peňazí zo dňa 16.11.2010 uzavretej medzi žalovanou ako veriteľom a žalobcom ako dlžníkom (Zmluva o pôžičke č. 1) sa žalovaná zaviazala požičať žalobcovi peňažnú sumu vo výške 35.000,- eur a žalobca sa zaviazal peniaze vrátiť v celosti alebo po častiach najneskôr do 20.6.2012. Žalovaná sa zaviazala previesť uvedenú sumu na účet žalobcu v lehote do 19.12.2010. Zistil, že na listinnom vyhotovení tejto zmluvy sa nachádza aj rukou písané potvrdenie, podľa ktorého bola pôžička vyplatená dňom 9.5.2013 doplatok 23.000,- eur bol vložený na účet č. XXXXXXXXXX/XXXX. Uvedené potvrdenie bolo podpísané troma osobami. Podľa Zmluvy o pôžičke peňazí zo dňa 6.3.2012 uzavretej medzi žalovanou ako veriteľom a žalobcom ako dlžníkom (Zmluva o pôžičke č. 2) sa žalovaná zaviazala požičať žalobcovi peňažnú sumu vo výške 30.000,- eur a žalobca sa zaviazal peniaze vrátiť v celosti najneskôr do 10.11.2012. Podľa uvedenej zmluvy žalovaná dňa 9.11.2011 previedla žalobcovi peniaze v požadovanej výške na účet č. XXXXXXXXXX/XXXX. Podľa dodatku č. 1 zo dňa 10.11.2012 k zmluve o pôžičke zo dňa 6.3.2012 sa žalovaná ako veriteľ a žalobca ako dlžník dohodli na zmene splatnosti pôžičky č. 2 tak, že sa žalobca zaviazal vrátiť pôžičku vo výške 30.000,- eur v celosti alebo po častiach na účet č. XXXXXXXXXX/XXXX najneskôr do 20.11.2013. Na predmetnom listinnom dôkaze sa nachádzal podpis žalobcu, žalovanej a tretej osoby - svedka. Z jednotlivých dokladov žalobcu o vklade hotovosti a výpisu z účtu č. XXXXXXXXXX/XXXX (Tatra banka - Internetbanking) nachádzajúcich sa na č. listu v spise X-XX vyvodil jednotlivé čiastkové platby žalobcu na účet žalovanej č. XXXXXXXXXX/XXXX a č. XXXXXXXXX/XXXX tak, ako sú uvedené v žalobe. Výzvou zo dňa 22.1.2014 žalobca vyzval žalovanú na vydanie bezdôvodného obohatenia vo výške 3.360,- eur do 3 dní od doručenia výzvy. Podľa uvedenej výzvy žalobca splnil svoj dlh zo zmluvy o pôžičke č. 1 dňa 9.5.2013, kedy uhradil poslednú splátku a zo zmluvy o pôžičke č. 2, ktorá bola uzavretá ústne dňa 9.11.2011 a písomne potvrdená dňa 6.3.2012, uhradil poslednú splátku dňa 22.11.2013. Z doručenky k uvedenej výzve vyvodil, že žalovaná predmetnú výzvu prevzala dňa 31.1.2014. Žalovaná žiadala žalobcu o zaslanie rozpisu splátok, na základe ktorého bola určená výška bezdôvodného obohatenia, keďže evidencia splátok pôžičiek, ktorú si viedla žalovaná, nezodpovedala nároku žalobcu. Podľa žalovanej totiž ku dňu 17.2.2014 zostala neuhradená časť pôžičky č. 2 vo výške 8.000,- eur. 16. Zo Zmluvy o bezúčelovom splátkovom úvere č. XXXXXXXXXX zabezpečenom záložným právom k nehnuteľnosti zo dňa 3.11.2011 uzatvorenej medzi Tatra bankou, a.s. a žalovanou mal súd prvej inštancie za preukázané, že bol žalovanej poskytnutý bezúčelový úver vo výške 36.500,- eur s úrokovou sadzbou 5,25% ročne, s výškou splátky 323,32 eur mesačne a s počtom splátok 156. Podľa výpisu z účtu žalovanej zo dňa 31.1.2014 bola žalovanej dňa 7.11.2011 pripísaná na účet suma 36.500,- eur titulom úveru a dňa 9.11.2011 žalovaná previedla na účet žalobcu sumu 3.000,- eur a sumu 27.000,- eur. Okrem uvedeného podľa tohto výpisu žalobca dňa 20.10.2011 uhradil na účet žalovanej sumu 350,- eur. Z pracovnej zmluvy uzavretej dňa 19.11.2010 medzi zamestnávateľom M., Q..J..H.., Q. Q. Q. XXXX/X, B. a žalovanou ako zamestnancom súd prvej inštancie zistil, že pracovný pomer vznikol dňom 19.11.2010 a žalovaná bola zaradená na pozíciu asistent s mesačnou mzdou vo výške 307,70 eur brutto. Z príkazu na úhradu (Slovenská sporiteľňa, a.s.) zo dňa 18.11.2010 zistil, že príkazca - žalovaná dala príkaz na úhradu sumy 35.000,- eur na účet príjemcu - žalobcu, s tým, že na uvedenom listinnom dôkaze sa nachádzajú perom písané výpočty, podľa ktorých odvody predstavujú sumu 108,31 eur a čistá mzda sumu 266,40 eur, spolu je to suma 374,71 eur. 17. Vychádzal tiež z čestného prehlásenia D. E. zo dňa 21.6.2018 predloženého na pojednávaní dňa 23.7.2018, že D. E. dňa 9.5.2013 pripojila svoj podpis na Zmluvu o pôžičke č. 1, a to z dôvodu, že bola svedkom dohody žalobcu a žalovanej o vyporiadaní nárokov z uvedenej zmluvy, keď sa účastníci zmluvy dohodli, že vyplatením sumy 23.000,- eur bola táto pôžička splatená v celom rozsahu, a to vrátane úrokov. Táto skutočnosť bola zaznamenaná na predmetnej zmluve rukou písaným textom. Z výpisu z účtu žalovanej zo dňa 31.1.2014 za obdobie od 13.10.2011 do 25.11.2013, konkrétne zo str. 6 tohto výpisu, na ktorý právny zástupca žalovanej poukázal na pojednávaní dňa 23.7.2018, súd prvej inštancie zistil, že dňa 25.7.2012 a dňa 24.8.2012 bol uskutočnený vklad na účet žalovanej vo výške 2x 650,- eur (1.300,- eur), pri uvedených dátumoch je poznámka „VKLAD BÚ“ a kódy XXXXCD a XXXXZS. 18. Takto ustálený skutkový stav súd prvej inštancie právne posúdil podľa § 657 Občianskeho zákonníka (ďalej len „OZ“), § 658 ods. 1 OZ, § 451 ods. 1, 2 OZ, § 456 OZ a § 458 ods. 1 OZ a ohľadom príslušenstva podľa ust. § 517 ods. 2 OZ v spojení s § 3 ods. 1 nariadenia vlády č. 87/1995 Z. z., ktorým sa vykonávajú niektoré ustanovenia OZ. 19. Zhrnul, že na základe vykonaného dokazovania mal za preukázané, že medzi žalobcom a žalovanou existoval záväzkovoprávny vzťah titulom dvoch zmlúv o pôžičke. Z listinného dôkazu - z príkazu na úhradu (Slovenská sporiteľňa, a.s.) vyvodil, že žalovaná ako veriteľ dňa 18.11.2010 poskytla žalobcovi ako dlžníkovi finančné prostriedky vo výške 35.000,- eur. Žalovaná ako veriteľ následne dňa 9.11.2011 previedla na účet žalobcu ako dlžníka ďalšie finančné prostriedky, a to vo výške 30.000,- eur, pričom uvedené mal za preukázané aj výpisom z účtu žalovanej. Z uvedeného považoval za zrejmé, že reálne došlo k odovzdaniu predmetu pôžičiek, pričom vyššie uvedené skutočnosti nemal medzi stranami za sporné. Hoci žalovaná namietala antidatovanie oboch písomných zmlúv o pôžičke, žalobca potvrdil, že obe zmluvy boli ústne dohodnuté a následne písomne potvrdené. Keďže existencia finančnej pôžičky vo výške 35.000,- eur a následne vo výške 30.000,- eur nebola stranami sporu popretá, súd prvej inštancie sa v ďalšom zaoberal už len procesnou obranou žalovanej, a to, či bol v zmluvách o pôžičke dohodnutý úrok, ak áno, za akých podmienok, tiež riešil, či sa žalovaná bezdôvodne obohatila na úkor žalobcu z dôvodu plnenia bez právneho dôvodu a ak áno, v akej výške. 20. Pokiaľ ide o žalovanou tvrdené dohodnuté úroky poznamenal, že zo strany žalobcu neboli úroky v priebehu konania nikdy spomenuté a žalovaná použila tento prostriedok procesnej obrany až na pojednávaní dňa 16.2.2018, kedy uviedla, že medzi stranami sporu bol dohodnutý mesačný úrok vo výške 1% z istiny. Za týmto účelom súd prvej inštancie vykonal dokazovanie výsluchom žalovanej, žalobcu a výsluchom svedkyne - dcéry žalovanej. Žalovaná síce navrhla vykonať dokazovanie aj výsluchom pani V., ktorú bližšie nevedela identifikovať a o ktorej tvrdila, že bola zamestnancom žalobcu, súd prvej inštancie však uvedený dôkaz nevykonal, keďže žalovaná navrhla vypočuť bližšie neoznačenú osobu. Žalovaná ďalej v priebehu konania navrhla vypočuť aj svedka - K. Č., a to ohľadom okolností uzavretia zmlúv o pôžičke, tiež o dohodnutých úrokoch, avšak z dôvodu, že žalovaná uvedeného svedka nevedela zabezpečiť na pojednávanie nariadené na deň 29.6.2018, keďže sa ten podľa jej uvedenia nachádzal v zahraničí a následne žalovaná pred vyhlásením dokazovania za skončené nemala ďalšie návrhy na doplnenie dokazovania, súd prvej inštancie sa týmto návrhom žalovanej nezaoberal, s poukazom na to, že v zmysle ustanovenia § 197 ods. 1 CSP, ak strana navrhne výsluch svedka, zabezpečí jeho prítomnosť na pojednávaní. Pokiaľ by takto nebolo možné postupovať, strana požiada súd o predvolanie svedka. Keďže k takémuto postupu nedošlo, súd prvej inštancie sa s návrhom na výsluch uvedeného svedka nezaoberal. 21. Súd prvej inštancie vychádzal z teórie procesného práva podmieňujúcej úspech strany v spore unesením dvoch bremien - po prvé ide o bremeno tvrdenia, ktoré môže privodiť jej úspech v konaní a po druhé, strana musí svoje tvrdenia aj preukázať. Za základnú normu upravujúcu bremeno tvrdenia a preukazovania označil ust. čl. 8 CSP v spojení s § 185 CSP (§ 120 ods. 1 veta prvá OSP), podľa ktorého strany sporu sú povinné označiť skutkové tvrdenia dôležité pre rozhodnutie vo veci a podoprieť svoje tvrdenia dôkazmi, a to v súlade s princípom hospodárnosti a podľa pokynov súdu, keď uvedený článok stanovuje dôkaznú povinnosť strán sporu v sporovom konaní, t.j. povinnosť označiť dôkazy na svoje tvrdenia, s tým, že iniciatíva pri zhromažďovaní dôkazov leží zásadne na strane sporu a v prípade, ak neoznačí dôkazy potrebné na preukázanie svojich tvrdení, nesie nepriaznivé dôsledky v podobe takého rozhodnutia súdu, ktoré bude vychádzať zo skutkového stavu zisteného na základe vykonaných dôkazov. Rovnaké následky postihujú aj tú stranu sporu, ktorá síce navrhla dôkazy o pravdivosti svojich tvrdení, ale hodnotenie vykonaných dôkazov súdom vyústilo do záveru, že dokazovanie nepotvrdilo pravdivosť skutkových tvrdení strany sporu. Dôvodil, že zákon určuje dôkazné bremeno ako procesnú zodpovednosť strany sporu za výsledok konania, pokiaľ je určovaný výsledkom vykonaného dokazovania, pričom dôsledkom toho, že tvrdenie strany sporu nie je preukázané (v tom zmysle, že ho súd nepovažuje za pravdivé) ani na základe navrhnutých dôkazov, ani na základe dôkazov, ktoré súd vykonal bez návrhu, je pre stranu sporu nepriaznivé rozhodnutie. 22. Z jednotlivých vyjadrení žalovanej, z jej výpovede, z výpovede svedkyne a z predložených listinných dôkazov nemal súd prvej inštancie za preukázané, že medzi stranami sporu boli v súvislosti so zmluvami o pôžičke dohodnuté úroky, pričom nemal za preukázané, že by úroky boli dohodnuté priamo v zmluvách o pôžičke alebo v samostatnej dohode. Žalovaná tvrdila, že pôžičku poskytla žalobcovi na naliehanie svojej dcéry a žalobcu, pričom sám žalobca jej ponúkol úrok z pôžičky vo výške 1% mesačne, do písomných zmlúv však úrok nechcel uviesť. Pripomenul, že najprv uvádzala, že úrok bol vo výške 1% mesačne, následne tvrdila, že bol vo výške 10% ročne a neskôr od žalobcu žiadala úrok vo výške 12% ročne. Tiež uviedla, že žiadala od žalobcu zvýšenie úroku o pol percenta, žalobca však s uvedeným nesúhlasil. Na preukázanie svojich tvrdení poukázala aj na jednotlivé splátky, ktoré jej žalobca splácal, pričom mala za to, že splátky vo výške 300,- eur, 350,- eur a 650,- eur predstavujú úroky z pôžičky, ktoré podľa dohody mal žalobca splácať dovtedy, kým nevráti požičané peniaze. Taktiež mala za to, že rukou písané potvrdenie nachádzajúce sa na Zmluve o pôžičke č. 1 potvrdzuje, že až sumou vo výške 23.000,- eur bola v celom rozsahu splatená pôžička č. 1 a uvedená suma prestavuje doplatenie istiny a súčasne doplatenie úroku. Zohľadnil však, že žalovaná počas jej výsluchu nevedela potvrdiť, či jej žalobca uhradil spolu sumu vo výške 68.360,- eur. Súdu prvej inštancie z uvedeného nevyplynula existencia dohody o úrokoch medzi stranami sporu, najmä vzhľadom na rozporné tvrdenia žalovanej jednak ohľadom výšky údajného úroku, jednak ohľadom toho, že žalovaná nemala vedomosť o celkovej výške poskytnutej sumy žalobcom, napriek tomu však tvrdila, že žalobcovi zostal dlh vo výške 8.000,- eur. Čo sa týka výpovede svedkyne - dcéry žalovanej, súd prvej inštancie zistil, že svedkyňa v čase poskytnutia prvej pôžičky žila so žalobcom v partnerskom vzťahu. Uviedla, že pri oboch pôžičkách bolo všetko dopredu dohodnuté, boli dohodnuté aj mesačné úroky, pričom sa uvedené dalo zistiť aj podľa výšky splátok za prvé roky, výšky splátok v čase dvoch pôžičiek a tiež v čase, keď bola prvá pôžička splatená. Svedkyňa počas výsluchu uviedla, že si nepamätá výšku úrokov, vedela len, že boli dohodnuté. Nepamätala sa, či bola osobne prítomná pri dohadovaní sa o úrokoch z pôžičky č. 1 a 2, uviedla, že dohodu o výške úroku riešili žalobca a žalovaná, neskôr však tvrdila, že bola pri dohadovaní sa o úroku. Podľa svedkyne výšku úrokov navrhol žalobca a tá bola vždy rovnaká. Vyhodnotil, že z výpovede svedkyne taktiež nie je preukázaná dohoda o úrokoch, najmä keď svedkyňa nejasne tvrdila okolnosti ohľadom dohody o úrokoch medzi stranami. Pokiaľ ide o listinné dôkazy, z ktorých podľa žalovanej malo vyplynúť, že existovala dohoda o úrokoch z pôžičiek, súd prvej inštancie zaujal názor, že z potvrdenia nachádzajúceho sa na Zmluve o pôžičke č. 1 vyplýva, že pôžička č. 1 bola splatená dňa 9.5.2013 a doplatok vo výške 23.000,- eur bol vložený na účet v banke. Z uvedeného súd prvej inštancie nevyvodil dohodu o prípadných úrokoch, taktiež ani výšku prípadného úroku. Z výpisu z účtu v banke žalovanej za obdobie od 13.10.2011 do 25.11.2013, konkrétne zo str. 6 tohto výpisu, na ktorý právny zástupca žalovanej poukázal na pojednávaní dňa 23.7.2018, taktiež nevyvodil, že vklad na účet žalovanej dňa 25.7.2012 a dňa 24.8.2012 vo výške 2x 650,- eur (1.300,- eur) predstavoval vklad zo strany žalobcu, a to najmä z dôvodu, že nie je identifikovaný tento vklad, resp. z výpisu nevyplýva, že vklad uskutočnil práve žalobca, najmä keď sa na uvedenej strane výpisu z účtu nachádzajú aj ďalšie vklady v iných sumách, pri ktorých taktiež nie je možné zistiť pôvodcu vkladu. Čo sa týka jednotlivých splátok zo strany žalobcu, ktoré vyplývajú z listinných dôkazov predložených žalobcom - z výpisu z účtu žalobcu a z jednotlivých potvrdení o vklade na účet v banke, z týchto dôkazov taktiež neuzavrel, že čo i len jedna splátka predstavovala úrok z pôžičky, najmä keď medzi stranami sporu nebola vopred dohodnutá výška splátok, a to jednak s poukazom na vyjadrenie žalovanej, podľa ktorého žalovaná chcela, aby jej žalobca splácal vyššiu sumu, keďže ním poskytnuté peniaze jej nestačili na pokrytie jej hypotekárneho úveru, jednak na predložené zmluvy o pôžičke spolu s dodatkom č. 1 k Zmluve o pôžičke č. 1, z ktorých vyplýva, že žalobca bol povinný vrátiť pôžičku v celosti alebo v častiach. Nakoniec ani z čestného prehlásenia D. E. nemal za preukázanú existenciu dohody o úrokoch medzi stranami sporu vo vzťahu k pôžičke č. 1 a k pôžičke č. 2, najmä pokiaľ ide o výšku prípadných úrokov. Vzhľadom na vyššie uvedené súd prvej inštancie vyhodnotil, že žalovaná neuniesla dôkazné bremeno ohľadom úrokov z pôžičiek a nepovažoval za preukázanú existenciu dohody o úrokoch z pôžičiek, ani výšku prípadných úrokov, či ich splatnosť. 23. Súd prvej inštancie konštatoval, že pre uzavretie dohody o pôžičke sa nevyžaduje písomná forma, táto zmluva môže byť uzavretá i ústne alebo konkludentným spôsobom. Za podstatnú náležitosť obsahu takejto dohody okrem označenia zmluvných strán mal predovšetkým určenie predmetu pôžičky; z obsahu zmluvy musí vyplynúť i povinnosť dlžníka vrátiť veci rovnakého druhu (peňazí). Zmluvu o pôžičke právne posúdil ako reálnu zmluvu (kontrakt), keď k jej uzavretiu zákon vyžaduje aj skutočné odovzdanie predmetu pôžičky veriteľom dlžníkovi. Dokiaľ k odovzdaniu peňazí nedôjde, medzi zmluvnými stranami právny vzťah z pôžičky nevznikne. Uviedol, že v predmetnom spore bolo na žalobcovi, aby preukázal, že mu žalovaná poskytla titulom dvoch zmlúv o pôžičke sumu vo výške spolu 65.000,- eur a následne, že žalovanej vrátil vyššiu sumu, ako vyplývalo zo zmlúv o pôžičke. Mal za to, že existencia právneho vzťahu z dvoch pôžičiek nebola medzi stranami sporná a keďže vyhodnotil procesnú obranu žalovanej za nepreukázanú, resp. bezúspešnú, vzhľadom na vykonané dokazovanie považoval záväzok žalobcu z oboch pôžičiek za splnený. Preto plnenie poskytnuté žalobcom žalovanej nad rámec sumy 65.000,- eur predstavujúcej pôžičku právne posúdil ako bezdôvodné obohatenie titulom plnenia bez právneho dôvodu, ktoré bolo poskytnuté žalovanej nad rámec dvoch zmlúv o pôžičke. 24. Za podstatu bezdôvodného obohatenia mal zákonom stanovenú povinnosť toho, kto sa na úkor iného bezdôvodne obohatí, toto obohatenie vydať tomu, na koho úkor bol predmet bezdôvodného obohatenia získaný, keď predpokladom zodpovednosti za získané bezdôvodné obohatenie nie je protiprávne konanie obohateného ani jeho zavinenie, ale objektívne vzniknutý stav obohatenia, ku ktorému došlo spôsobom, ktorý právny poriadok neuznáva. Skutková podstata bezdôvodného obohatenia získaného plnením z právneho dôvodu, ktorý odpadol, dopadá na tie prípady, keď v okamžiku poskytnutia plnenia existoval právny dôvod plnenia, ktorý však následne, v dôsledku ďalšej právnej skutočnosti, stratil svoje právne účinky (odpadol). Okamžikom odpadnutia právneho dôvodu sa poskytnuté plnenie stáva bezdôvodným obohatením. Inštitút bezdôvodného obohatenia vyjadruje podľa súdu prvej inštancie zásadu občianskeho práva, že nikto sa nesmie bezdôvodne obohatiť na úkor iného, a pokiaľ k tomu dôjde, je povinný takto získaný prospech vrátiť. O plnenie bez právneho dôvodu ide tam, kde právny dôvod od samého začiatku neexistoval, ale aj vtedy, ak dodatočne odpadol. 25. Vzhľadom na vyššie uvedené, keď súd prvej inštancie mal za preukázané, že žalovaná poskytla žalobcovi sumu 65.000,- eur a žalobca jej vrátil sumu 68.360,- eur, t.j. vrátil o 3.360,- eur viac, ako bol povinný, považoval nárok žalobcu za bezdôvodné obohatenie a žalobu za dôvodnú. 26. Keďže sa žalovaná dostala do omeškania s vydaním bezdôvodného obohatenia, súd prvej inštancie priznal žalobcovi úrok z omeškania vo výške 5,25 % ročne zo sumy 3.360,- eur od 4.2.2014 do zaplatenia. Výšku úrokov z omeškania určil v zmysle § 517 ods. 2 OZ v spojení s § 3 ods. 1 nariadenia vlády č. 87/1995 Z. z., t. j. z dôvodu, že k prvému dňu omeškania s plnením peňažného dlhu bola výška úrokov z omeškania opäť percentuálnych bodov vyššia ako základná úroková sadzba Európskej centrálnej banky a predstavovala sumu 5,25% ročne. Deň omeškania posúdil ako deň 4.2.2014, t.j. deň nasledujúci po uplynutí lehoty na zaplatenie podľa výzvy žalobcu na vydanie bezdôvodného obohatenia zo dňa 22.1.2014. 27. O nároku na náhradu trov konania rozhodol podľa § 255 ods. 1 CSP v spojení s § 262 ods. 1 CSP v zmysle zásady úspešnosti v konaní a vzhľadom na plný úspech žalobcu v ňom. 28. Proti tomuto rozsudku podala riadne a včas prostredníctvom svojho právneho zástupcu odvolanie žalovaná a žiadala ho zmeniť a žalobu žalobcu zamietnuť, prípadne zrušiť a vec vrátiť súdu prvej inštancie na ďalšie konanie a nové rozhodnutie. Nesúhlasila s tým, že na jej strane vzniklo bezdôvodné obohatenie, nakoľko v čase uplatnenia nároku žalobcu evidovala voči žalobcovi nesplatenú časť Pôžičky č. 2 v sume 8.000,- €. Podľa žalovanej pôžičky poskytnuté žalobcovi neboli bezodplatné, ako to tvrdil žalobca, ale poskytnuté za odplatu vo forme úroku vo výške 1 % z dlžnej sumy mesačne. V tejto súvislosti žalovaná poukázala najmä na listinné dôkazy, a to na Pôžičku č. 1, výpisy z bankového účtu, čestné prehlásenie pani D. E., zmluvu o bezúčelovom splátkovom úvere zo dňa 03.11.2011 uzatvorenú medzi ňou a K. B., T..Q.. a tiež na výpoveď svedkyne - Q. X.. Mala za to, že súd prvej inštancie dospel na základe vykonaných dôkazov k nesprávnym skutkovým zisteniam, keď podľa nej z vykonaného dokazovania nepochybne vyplýva, že bola dohodnutá odplata za poskytnutie pôžičiek. Už zo samotnej Zmluvy o pôžičke č. 1 považovala za zrejmé, že táto bola vyporiadaná dňa 09.05.2013 doplatením sumy 23.000,- €. Z textácie pripojenej na Zmluve o pôžičke č. 1, a to: „Pôžička bola vyplatená dňom 9.5.2013 - doplatok 23.000 € bol daný na č.ú. XXXXXXXXXX/XXXX“ mala za nepochybné, že účastníci právneho úkonu mali záujem vyporiadať nároky zo Zmluvy o pôžičke č. 1. Význam slova „doplatok“ znamená podľa nej sumu na doplatenie - doplatok pri vyúčtovaní - v danom prípade pôžičky. Ak by mali záujem z uvedenej sumy započítať časť na Pôžičku č. 2, považovala by za logické, aby takáto skutočnosť bola uvedená aj na Zmluve č. 2. Skutočnosť, že platbou 23.000 € bola vyporiadaná Pôžička č. 1 potvrdila aj pani D. E., ktorá bola pri danom úkone prítomná. Menovaná zároveň potvrdila, že bola dohodnutá odplata za poskytnutie pôžičky vo forme úroku. V kontexte s ďalšími listinnými dôkazmi je podľa nej jej výpoveď o dohodnutých úrokoch z pôžičiek a ich výške presvedčivá, hoci sa v jednej z výpovedí pomýlila pri prepočte mesačného a ročného úroku, keď nesprávne uviedla výšku ročného úroku 10 % a svoju výpoveď na rozdiel od žalobcu nemenila. 29. Žalovaná zdôraznila, že pred poskytnutím pôžičiek žalobcovi žalobcu nepoznala, preto nemala dôvod poskytnúť žalobcovi bezúročnú pôžičku, navyše mala s poskytnutím pôžičiek spojené výdavky, jednak poplatok za predčasné zrušenie viazaného účtu a tiež úroky, keďže si sama na naliehanie žalobcu za účelom poskytnutia pôžičky žalobcovi vzala úver. Označila za nepravdivé tvrdenia žalobcu, že zmluvy o pôžičke uzavrel na žiadosť žalovanej a bezúročne. Tvrdenie, že žalobca pomáhal jej dcére a požičiaval im autá poprela ako dôvod poskytnutia pôžičky. Mala za to, že žalobca toto svoje tvrdenie nepodložil žiadnymi konkrétnymi skutočnosťami. Ďalej žalobca na podporu svojich tvrdení uvádzal, že si mohol kúpiť auto cez leasingovú spoločnosť a mať úroky vo výške 3-4 %. Podotkla, že v konaní preukázala, že úver, ktorý si zobrala bol úročený úrokom vo výške 5,25 % ročne. Tento úver bol zabezpečený nehnuteľnosťou a teda nepovažovala za možné, aby žalobca získal leasing na motorové vozidlo s úrokom 3-4% ročne. Žalobca si podľa nej odporuje aj v tvrdení, že nevedel o tom, že si žalovaná kvôli nemu brala hypotekárny úver, resp. že mal zato, že si žalovaná brala úver z dôvodu podnikania. Žalobca na jednej strane potvrdil, že o jej úvere vedomosť mal, na druhej strane považovala za zrejmé, že začala podnikať v roku 2013, kedy založila obchodnú spoločnosť TAS Slovakia, s.r.o. V tomto čase žiadala od žalobcu vrátenie oboch pôžičiek. Vyjadrila názor, súd prvej inštancie nesprávne vyhodnotil otázku úrokov. Uviedla, že zmluva o pôžičke je reálnym kontraktom a je zmluvou neformálnou a zmluva vzniká dňom odovzdania predmetu pôžičky. Zmluvy o pôžičke, ktoré boli súdu prvej inštancie predložené, tento zmluvný vzťah len potvrdzujú a písomne zachytávajú náležitosti zmluvy, ako istina a splatnosť. Otázku úročenia písomné potvrdenia - zmluvy neriešia, ale v zmluve ani nie je uvedené, že pôžička je bezúročná a teda bezodplatná. Vyslovila, že súd prvej inštancie nezákonne celé dôkazné bremeno preniesol na jej stranu. Mala za to, že súd prvej inštancie celý vzťah poňal až neuveriteľne jednoducho a uspokojil sa s tým, že žalobca, osoba skúsená v požičiavaní si peňazí, si nevie zrátať, koľko vlastne na dlh uhradil. Súd prvej inštancie podľa nej bez výhrad uveril aj tomu, že osoba zbehlá v požičiavaní si peňazí, uhradí časť jednej a časť inej pôžičky jednou sumou - jednou platbou, keď tieto tvrdenia žalobcu súd prvej inštancie nijako logicky nezdôvodnil, len im jednoducho uveril a prebral bez akéhokoľvek odôvodnenia. Súdu prvej inštancie vytkla, že opomenul, že dohodnutie úrokov bolo jednoznačne potvrdené nielen výpoveďou žalovanej, ale aj výpoveďou jej dcéry, Q. X. a čestným prehlásením pani D. E.. Ďalej úroky potvrdzovali aj úhrady žalobcu a doplatok prvej pôžičky. Súd prvej inštancie podľa nej nesprávne tiež nezohľadnil úverovú zmluvu, ktorou preukázala nadobudnutie finančných prostriedkov, ktoré žalobcovi požičala a logicky, ktorých úhradu požadovala. Pokiaľ mal súd prvej inštancie pochybnosti o konkrétnej výške úroku, mal zvoliť výšku najnižšiu z tvrdených výšok, teda 10 % a nie úroky vôbec nezohľadniť. Tiež vytkla súdu prvej inštancie, že sa nevysporiadal so skutočnosťou, že až pod tlakom žalobcu nebola v písomnom vyhotovení informácia o výške úrokoch uvedená, keď aj žalobca vo výpovedi priznal, že najprv mu žalovaná predložila iné vyhotovenie zmluvy, v ktorom boli úroky uvedené. Až po žalobcovom naliehaní, že úroky v písomnom vyhotovení uvedené nebudú, sa obsah zmenil. Žalobca jej ústupok v písomnom vyhotovení dosiahol ľsťou a nátlakom. Navyše nepredpokladala, že človek žijúci s jej dcérou ju bude chcieť v budúcnosti podviesť. Zdôraznila, že zmluva bola uzavretá ústne, úroky boli dohodnuté a ani to, že v písomnom vyhotovení nie sú uvedené, nepovažovala za rozhodujúce. Namietala, že súd prvej inštancie sa vôbec nevysporiadal s poznámkou uvedenou na písomnej Zmluve o pôžičke č. 1, ktorá hovorí o vyplatení tejto pôžičky a stotožnil sa len s tvrdením žalobcu, ktorý sčítal istiny z dvoch rôznych pôžičiek s rôznym dátumom vzniku a s rôznou dobou splatnosti, od ktorej následne odčítal uhradené platby. Súd prvej inštancie prebral nelogickú argumentáciu žalobcu bez toho, aby tento postup nejako odôvodnil, keď vôbec neodôvodnil, na základe akých skutočností uveril žalobcovi, že ako podnikateľ, ktorý opakovane vystupoval v postavení dlžníka, si neráta jednotlivé splátky pôžičiek, platí ich ako ho napadne a preplatí o sumu 3.360,- € a navyše až časom zistí, že sumu označenú ako doplatok Pôžičky č. 1, vlastne treba s časti použiť na Pôžičku č. 2. Považovala za uveriteľnejšie, že nepretržite nesledovala splácanie prvej pôžičky, nakoľko peniaze v tom čase mala k dispozícii z vlastných zdrojov a pokiaľ jej prichádzali platby od žalobcu, bola pokojná. Navyše síce oneskorene, ale túto pôžičku žalobca splatil. Pri druhej pôžičke však bola nútená platiť banke úver, ktorý si na nátlak žalobcu vzala, keďže v tom čase jemu banka úver neposkytla (za požičané peniaze žalobca nakupoval v zahraničí motorové vozidlá a privážal ich na Slovensko), preto platby kontrolovala a požadovala platbu minimálne vo výške splátky úveru. Pokiaľ aj výška úrokov bola sporná, čo tvrdí súd prvej inštancie, práve túto poznámku na Zmluve o pôžičke č. 1 o doplatku tejto pôžičky vo výške 23.000,- € možno podľa nej pokladať práve za dohodu o urovnaní, ktorou si účastníci tohto právneho úkonu vyporiadali práva „sporné a pochybné“ teda vyporiadali si výšku doplatku na Pôžičku č. 1. Potvrdzuje to aj čestné prehlásenie D. E.. Súd prvej inštancie navyše opomenul, že Pôžička č. 1 bola splatná najneskôr dňa 20.06.2012, dlžník ju vyplatil až dňa 09.05.2013, za dané obdobie jej preto vznikol nárok na úroky z omeškania, preto „preplatok“ žalobcu súd prvej inštancie mohol posúdiť ako úrok z omeškania. Tento úrok bol dohodnutý individuálne a preto bol doplatok stanovený v danej výške. Zdôraznila, že poznámka na Zmluve o pôžičke č. 1 je jednoznačná. Ide o doplatok, ktorý účastníci zmluvy spolu v čase splatenia tejto pôžičky pred svedkami vyrátali a odsúhlasili. Poukázala na to, že súd prvej inštancie sa vôbec nevysporiadal so skutočnosťou, prečo by si žalovaná brala v banke úročený úver a poskytovala žalobcovi pôžičku bezodplatne. To, že peniaze z úveru boli poskytnuté žalobcovi, dokladá časová súvislosť, keď úverovú zmluvu s bankou podpísala dňa 03.11.2011 a peniaze previedla žalobcovi dňa 09.11.2011. Za úver riadne platila úroky. Bolo by teda pre ňu stratové poskytovať za daných okolností bezúročnú pôžičku komukoľvek. Zdôraznila, že hrubý nepomer v plnení dlžníka a veriteľa sa považuje za rozpor s dobrými mravmi. Hodnoteniu súladu s dobrými mravmi podlieha teda aj dolná hranica úrokov. V prípade ak by boli pôžičky bezúročné, žalobca ako dlžník by získal viac ako jej dal ako veriteľovi, a to najmä s prihliadnutím na okolnosti, za ktorých bola poskytnutá pôžička č. 2. pričom bola neskúseným veriteľom a žalobca bol už zabehnutým dlžníkom. 30. Pripomenula, že všeobecný súd by nemal byť vo svojej argumentácii obsiahnutej v odôvodnení nekoherentný t. j. jeho rozhodnutie musí byť konzistentné a jeho argumenty musia podporiť príslušný záver. Súčasne musí dbať tiež na jeho celkovú presvedčivosť, aby premisy zvolené v rozhodnutí, rovnako ako závery, ku ktorým na základe týchto premís dospel, boli pre širšiu právnickú (ale aj laickú) verejnosť prijateľné, racionálne, ale v neposlednom rade aj spravodlivé a presvedčivé. V prípade, keď sú právne závery v extrémnom nesúlade s vykonanými skutkovými zisteniami, alebo z nich v žiadnej možnej interpretácii súdneho rozhodnutia nevyplývajú, treba také rozhodnutie považovať za rozporné s čl.46 ods.1 Ústavy SR, či čl.6 Dohovoru o ochrane ľudských práv a základných slobôd (nálezu Ústavného súdu Slovenskej republiky č. I. ÚS 243/07). Žalovaná v súvislosti s konaním pred súdom prvej inštancie namietla porušenie jej práva na spravodlivý proces. Napadnuté rozhodnutie označila za arbitrárne najmä pre nesúlad právnych záverov s vykonaným dokazovaním. Hodnotenie dôkazov bolo podľa nej vykonané bez akceptovateľného racionálneho základu tak, že z dôkazov nevyplývajú prijaté skutkové základy. Mala za to, že v konaní došlo k porušeniu zásady rovnosti zbraní vo vzťahu k hodnoteniu výpovedí účastníkov konania, keď na jednej strane súd prvej inštancie bez výhrad akceptoval skutkové tvrdenia žalobcu, avšak vo vzťahu k jej skutkovým tvrdeniam sa staval negatívne. 31. Žalobca vo svojej odvolacej replike realizovanej prostredníctvom svojho právneho zástupcu písomným podaním doručeným súdu prvej inštancie dňa 13.12.2018 žiadal žalovanou napadnutý rozsudok ako vecne správny potvrdiť. Odvolanie žalovanej označil za nejasné, nekonzistentné, neprehľadné a zmätočné. Napadnutý rozsudok mal za presvedčivý, jeho závery za prijateľné, racionálne, presvedčivé a spravodlivé, súd prvej inštancie podľa neho nepochybil ani hmotnoprávne a ani pri procesnom vedení predmetného konania, keď len neuveril rozporným tvrdeniam žalovanej. Pre ňu nepriaznivé rozhodnutie nepovažoval za porušenie rovnosti zbraní. Vyjadril názor, že žiadnej zo strán sporu nebolo znemožnené uplatňovanie procesných práv, súd prvej inštancie vykonal podľa neho rozsiahle dokazovanie počas viacerých pojednávaní. Súd prvej inštancie podľa neho vykonal všetky dôkazy navrhnuté žalovanou okrem výsluchu svedkyne, ktorú žalovaná označila nedostatočne. Tiež mal za to, že súd prvej inštancie na danú vec aplikoval všetky relevantné právne normy a všetky ich aj v odôvodnení napadnutého rozsudku uviedol. Súd prvej inštancie po vykonanom dokazovaní nedospel k tvrdeniu žalovanej, že medzi stranami sporu došlo k uzavretiu dohody o odplate za pôžičku. Zopakoval všetky svoje tvrdenia použité v rámci konania pred súdom prvej inštancie v tomto smere. Tvrdenie žalovanej o nezapočítaní sumy 23.000 eur uhradenej dňa 09.05.2013 na pôžičku č. 2 označil za rozporné s ich dohodou a uvedené tvrdenie žalovaná podľa neho nepreukázala. Naopak mal za logické, ak ku dňu 08.05.2013 poskytol žalovanej plnenie vo výške 21.190 eur, na zaplatenie pôžičky č. 1 bolo potrebné uhradenie sumy 13.810 eur, preto zo sumy 23.000 eur prislúcha suma vo výške 9.190 eur na pôžičku č. 2. Podľa jeho názoru kvitanciou na pôžičke č. 1 je potvrdené jeho tvrdenie. Rozpornosť skutkových tvrdení mala odstrániť výpoveď pani E., ktorej výsluch však žalovaná nenavrhla. Vyjadril názor, že odôvodnenie napadnutého rozsudku spĺňa všetky zákonné požiadavky. Pripomenul, že podľa výsledkov vykonaného dokazovania bol vo vzťahu s dcéru žalovanej, čo označil za možný dôvod poskytnutia bezúročnej pôžičky, pričom však vnútornú pohnútku žalovanej mal za irelevantnú. Tiež tvrdil, že žalovaná si vzala úver čiastočne zabezpečený nehnuteľnosťou kvôli svojmu podnikaniu na reštauráciu, avšak peniaze nepotrebovala ihneď, preto mu ich požičala. Uviedol, že mal možnosť pôžičky od iných subjektov za úroky, avšak práve z dôvodu návrhu žalovanej požičať mu peniaze bezúročne uzavrel zmluvu o pôžičke práve s ňou. Tiež zdôraznil, že pohľadávky z pôžičky č. X. X. boli zabezpečené záložným právom, keď predmetom zálohu bolo osobné motorové vozidlo zn. Š.A. H., K. T. Q., V.: K., pričom žalovaná podľa neho záloh doposiaľ nevrátila. Tiež mal za to, že sa súd prvej inštancie dôsledne vysporiadal s teóriou unesenia dôkazného bremena stranami sporu. Nestotožnil sa s tvrdením žalovanej, že je zabehnutým skúseným dlžníkom. Nesúhlasil s tvrdeniami žalovanej o dohodnutom úroku, namietal všetky tvrdenia žalovanej o nátlaku a ľsti voči jej osobe a taktiež aj skutočnosť uvádzanú až v jej odvolaní, že zmluva s úrokmi bola pôvodne na žltom papieri. Mal za to, že žalovaná v rámci odvolania tvrdí nový skutkový stav, ktorý počas konania pred súdom prvej inštancie nepredniesla. V čase vyplatenia pôžičky č. 1 a čiastočne pôžičky č. 2 neboli medzi stranami sporu žiadne sporné práva alebo skutočnosti. Do pozornosti dal zásadu, že „práva patria bdelým“, teda tým, ktorí a aktívne starajú o svoje práva a zaujímajú sa o ich ochranu, pričom žalovaná počas prvoinštančného konania trvajúceho 5 rokov neuplatnila vzájomnou žalobou ani úroky z meškania a ani vrátenie sumy 8.000 eur, ktoré jej má údajne dlhovať. V rozpore so zásadou kontradiktórnosti konania sa snaží preniesť vinu za svoj neúspech v konaní na súd prvej inštancie, keď však s tvrdením o dohodnutých úrokoch prišla až po uplynutí 4 rokov od začiatku súdneho konania napriek jej zastúpeniu advokátom. 32. Žalovaná vo svoje odvolacej replike realizovanej prostredníctvom svojho právneho zástupcu písomným podaním doručeným súdu prvej inštancie dňa 14.02.2019 zotrvala na všetkých svojich odvolacích námietkach. Mala za nepochybne preukázané, že poskytnuté pôžičky neboli bezodplatné a že žalobca jej dohodnutý úrok aj mesačne platil, čo podľa nej vyplynulo z jej výsluchu, z výsluchu svedkyne Q. X. a z čestného prehlásenia pani E.. Podľa nej žalobcom platené mesačné platby predstavovalo 1% z istiny. Ak sa dohodli na vyplatení doplatku vo výške 23.000 eur, nemožno pojem „doplatok“ vykladať tak, že jeho časť má byť použitá na inú pôžičku. Tiež mala za preukázané, že na poskytnutie pôžičky si vzala úver, v rámci ktorého platila úroky, preto jej tvrdenie o dohode o úrokoch so žalobcom označila za logické. Namietala pravdivosť tvrdenia žalobcu o záložnom práve s predmetom zálohu osobné motorové vozidlo zn. Š. H.. Záver súdu prvej inštancie o tom, že nepreukázala dohodu o úrokoch so žalobcom, mala za arbitrárny. Nevyužitie jej práva na vrátenie sumy 8.000 eur od žalobcu nemôže byť použité v jej neprospech, pričom už v odpore proti platobnému rozkazu uviedla, že druhá pôžička nebola uhradená v celosti. V závere poukázala na súdnu judikatúru týkajúcu sa práva na spravodlivý súdny proces. 33. Ďalšie podania strany sporu v rámci odvolacieho konania nepodali. 34. Krajský súd v Bratislave ako súd odvolací (§ 34 CSP) prejednal vec podľa § 379 CSP, § 380 ods. 1 CSP a § 381 CSP bez pojednávania s poukazom na ust. § 385 ods. 1 CSP a postupom podľa § 219 ods. 3 v spojení s § 378 ods. 1 CSP. Dospel k záveru, že odvolanie žalovanej proti rozsudku súdu prvej inštancie nie je dôvodné. Súd prvej inštancie zistil pre účely rozhodnutia vo veci skutkový stav dostatočne z hľadiska skutočností potrebných pre právne posúdenie unesenia dôkazného bremena stranami sporu o svojich tvrdeniach, výsledky vykonaného dokazovania v danej veci správne zhodnotil a na vec aplikoval zodpovedajúce práve normy, ktoré aj správne vyložil. Svoje skutkové a právne závery v napadnutom rozhodnutí aj dostatočne odôvodnil (§ 220 ods. 2 CSP). Odôvodnenie napadnutého rozsudku považuje odvolací súd za dostatočné a stotožňuje sa s ním (§ 387 ods. 22 CSP). V odvolaní uvádzané argumenty nie sú spôsobilé privodiť iný než napadnutým rozsudkom vyslovený právny záver o dôvodnosti nároku žalobcu proti žalovanej na vydanie bezdôvodného obohatenia. 35. Podľa ust. § 191 ods. 1 CSP dôkazy súd hodnotí podľa svojej úvahy, a to každý dôkaz jednotlivo a všetky dôkazy v ich vzájomnej súvislosti., pritom starostlivo prihliada na všetko, čo vyšlo počas konania najavo, keď v zmysle ods. 2 tohto ustanovenia vierohodnosť každého vykonaného dôkazu môže byť spochybnená, ak zákon neustanovuje inak. 36. Hodnotením dôkazov je činnosť súdu, pri ktorej vykonané procesné dôkazy hodnotí z hľadiska ich pravdivosti a dôležitosti pre rozhodnutie. Hodnotenie dôkazov môže robiť len súd, ktorý ich vykonal. Zásada voľného hodnotenia dôkazov vyjadruje, že záver, ktorý si sudca urobí o pravdivosti či nepravdivosti tvrdených skutočností vzhľadom na poznatky získané z vykonaných dôkazov, je vecou vnútorného presvedčenia a jeho logického myšlienkového postupu. Medzi skutočnosťami, ktoré boli tvrdené a boli predmetom dokazovania, sudca rozlišuje tie, ktoré sú pre spor rozhodné. Zákon nepredpisuje pravidlá, z ktorých by malo vychádzať hodnotenie jednotlivých dôkazov a ich hodnotenie vo vzájomnej súvislosti. Hodnotenie dôkazov je zložitý myšlienkový proces, ktorého podstatou sú čiastkové i komplexné závery sudcu o výsledkoch vykonaného dokazovania. 37. Základom hodnotiaceho princípu súdu by okrem ľudských a odborných skúseností mali byť pravidlá logického myslenia, ktoré tradičná logika formuluje do základných logických zásad. Vierohodnosť určitého poznatku získaného vykonaním konkrétneho dôkazu a teda aj jeho význam z hľadiska dôkazu pravdivosti či nepravdivosti skutkových tvrdení súd hodnotí jednak izolovane, jednak v porovnaní s poznatkami získanými vykonaním všetkých zostávajúcich dôkazov. Získané poznatky potom porovná s poznatkami získanými hodnotením ostatných dôkazov a uváži, do akej miery sú tieto poznatky súladné či protichodné, vzájomne sa doplňujúce a pod. Výsledkom celkového hodnotenia dôkazných prostriedkov je záver o pravdivosti tvrdených skutočností, ktorý je podkladom pre záver o tom, či a do akej miery účastník splnil svoju povinnosť preukázať skutkové tvrdenie. Také hodnotenie dôkazov, ktoré vyznie v záver, že pravdivosť skutkových tvrdení nemožno potvrdiť ani vylúčiť, povedie k tomu, že rozhodnutie súdu vyznie nepriaznivo pre účastníka, ktorého pravdivosť tvrdení mala byť preukázaná. 38. Zo zásady voľného hodnotenia dôkazov vyplýva, že nesprávnosť tohto hodnotenia možno vyčítať, len ak výsledok hodnotenia dôkazov nezodpovedá pravidlám logického myslenia. Nemožno potom ani polemizovať so skutkovými závermi súdu a namietať, čomu uveril a čomu nie, že niektorý dôkaz nemal za pre skutkový stav dôležitý alebo naopak (6MCdo 1/2010). 39. Vychádzajúc z vyššie uvedených zásad týkajúcich sa voľného hodnotenia dôkazov súdom možno podľa odvolacieho súdu nepochybne uzavrieť, že súd prvej inštancie hodnotil vykonané dokazovanie logicky a teda zákonu zodpovedajúcim spôsobom a správne posúdil otázku unesenia dôkazného bremena oboma stranami sporu v konaní. Z vykonaných dôkazov jednoznačne a logicky vyplýva nárok žalobcu proti žalovanej na vydanie bezdôvodného obohatenia, keď žalobca v konaní preukázal, že zaplatil žalovanej sumu vyššiu než bol v zmysle uzatvorených zmlúv o pôžičke s ňou povinný. V tomto smere žalobca dôkazné bremeno uniesol listinnými dôkazmi doloženými k žalobe. Odvolací súd poukazuje na prejednaciu zásadu ovládajúcu civilné sporové konanie, ktorá spočíva v tom, že tvrdenie skutočností a navrhovanie dôkazov k nim je zásadne vecou strán sporu. Iniciatíva pri zhromažďovaní dôkazov teda leží zásadne na nich a ukladá im povinnosť označiť dôkazy k preukázaniu tvrdenia. Strana sporu má teda povinnosť tvrdenia a povinnosť unesenia dôkazného bremena. K splneniu tejto povinnosti je zaviazaná každá strana sporu, pričom rozsah a konkrétnu podobu dôkazného bremena určuje hmotnoprávna norma, ktorá má byť na daný spor aplikovaná. Dôkazné bremeno ohľadom všetkých tvrdení, ktorými odôvodňuje svoj nárok, má žalobca, avšak dôkaznú povinnosť má i žalovaný, pokaľ ide o tvrdenia opačného obsahu a významu a jeho dôkazná povinnosť sa odvíja od úrovne splnenia dôkaznej povinnosti žalobcom. 40. Pokiaľ teda žalobca uniesol dôkazné bremeno o svojom v žalobe uvádzanom tvrdení, že žalovanej zaplatil sumu vyššiu oproti záväzku vyplývajúcemu mu z písomne uzatvorených zmlúv o pôžičke so žalovanou, keď žalovaná ani zaplatenie vyššej než požičanej sumy žalobcom nerozporovala a táto skutočnosť je preukázaná listinnými dôkazmi doloženými k žalobe, a žalovaná tvrdila, že tomu tak bolo z dôvodu vzájomne uzatvorenej ústnej dohody o povinnosti žalovaného zaplatiť z požičanej sumy úroky, v zmysle vyššie uvedenej prejednacej zásady bola povinná toto svoje tvrdenie preukázať. Je potrebné pripomenúť, že posudzovaný právny vzťah medzi stranami sporu nie je vzťahom spotrebiteľským s ochranou spotrebiteľa ako slabšej strany sporu, keďže ani jeden z jeho účastníkov nevystupoval v tomto vzťahu ako dodávateľ v rámci svojej podnikateľskej činnosti. Pre dané sporové konanie okrem zásady prejednacej platí aj zásada kontradiktórnosti, ktorej podstatou a podstatou s ňou súvisiacej „rovnosti zbraní“ je, aby všetky strany sporu mali reálnu možnosť využiť svoje procesné práva predložiť argumenty a reagovať na protiargumenty protistrany (nález ÚS SR z 07.06.2016 sp. zn. III. ÚS 32/2015). Zároveň zmyslom a účelom princípu kontradiktórnosti je, aby strana mala možnosť vyvrátiť konkrétne vyjadrenie, ale na druhej strane je potrebné konštatovať, že úlohou súdu je posúdiť a odôvodniť rozumnú hranicu konfrontácie a ukončenie cirkulácie procesných podaní (teda procesných možností - pozn. odvolacieho súdu) v určitom bode (uznesenie ÚS SR z 23.05.2019 sp. zn. II. ÚS 83/2019). 41. Súd prvej inštancie uvedenú úlohu správne splnil, keď uzavrel, že žalovaná dôkazné bremeno o svojom tvrdení, že so žalobcom uzatvorila ústnu dohodu o jeho povinnosti zaplatiť jej z požičanej istiny úroky v žalovanej výške neuniesla napriek realizácie všetkých jej procesných práv v tomto smere. V podanom odpore proti súdom prvej inštancie vydanému platobnému rozkazu vo veci v rámci jeho vecného odôvodnenia uvedený prostriedok procesnej obrany neuviedla. V odpore proti platobnému rozkazu právne zastúpená advokátom argumentovala, že zo zmluvy o pôžičke č. 1 uzatvorenej dňa 16.11.2010 vyplýva, že dňa 09.05.2013 jej žalobca poukázal sumu 23.000 eur ako doplatok pôžičky, čím si zmluvné strany potvrdili splnenie záväzku vyplatením jej zostávajúcej časti a namietala pravdivosť tvrdenia uvádzaného v žalobe, že by časť tejto zaplatenej sumy mala byť započítaná na pôžičku č. 2. V odpore proti platobnému rozkazu tvrdila, že žalobca jej nevrátil časť pôžičky č. 2 vo výške 8.000 eur. V rámci odporu proti súdom prvej inštancie vydanému platobnému rozkazu teda ako prostriedok procesnej obrany nezvolila tvrdenie, že by suma 23.000 eur mala predstavovať zaplatenie zmluvných úrokov z pôžičky č. 1 dohodnutých so žalobcom ústne. Uvedené tvrdenie ako prostriedok procesnej obrany zvolila až omnoho neskôr počas viacročného súdneho konania. Dohoda strán sporu o zmluvných úrokoch nevyplýva ani z textu písomne uzatvorených zmlúv o pôžičke č. 1 a č. 2 a nevyplýva ani z textu uvedeného pod znením zmluvy č. 1, kde je uvedené, že „pôžička bola vyplatená dňom 09.05.2013, keď doplatok vo výške 23.000 eur bola daný na účet č. XXXXXXXXXX/XXXX“. Z citácie tohto textu nevyplýva, že by titulom sumy doplatku 23.000 eur mal byť ústne dohodnutý zmluvný úrok. Toto skutkové tvrdenie sa snažila žalovaná preukázať svedeckou výpoveďou svojej dcéry, pričom však je potrebné prihiadnuť na príbuzenský vzťah žalovanej a svedkyne, ktorá sa na bližšie skutočnosti ohľadom presnej dohody strán sporu o zmluvnom úroku a jeho výške nepamätala, nepamätala sa ani na to, či bola pri dohode strán sporu ohľadom zmluvných úrokov prítomná. Taktiež žalovaná navrhla výsluch svedkyne Veroniky, ktorú bližšie neidentifikovala, preto dokazovanie výsluchom tejto svedkyne vykonané nemohlo byť. Zaviazala sa zabezpečiť na pojednávaní účasť navrhnutého svedka K. Č., ktorý sa však nedostavil z dôvodu dlhodobého pobytu v zahraničí a jeho výsluch vykonaný nebol. Skutkové tvrdenie ohľadom dohody strán sporu o zmluvných úrokoch žalovaná preukazovala aj listinným dôkazom - čestným prehlásením pani D. E., ktoré je však z roku 2018 a uvádza sa v ňom, že vyplatením sumy 23.000 eur bola pôžička č. 1 v celom rozsahu vrátane úrokov splatená. Z uvedeného čestného prehlásenia pochádzajúceho z roku 2018 (zmluva o pôžičke bola uzatvorená v roku 2010 a doplatok vo výške 23.000 eur vyplatený v roku 2013) však nevyplýva preukázanie existencie právne perfektného právneho úkonu, obsahom ktorého by bola dohoda strán sporu o zmluvných úrokoch z pôžičky č. 1 a o ich výške, keď odvolací súd zhodne so súdom prvej inštancie prihliadol i k tomu, že samotná žalovaná sa k výške údajne dohodnutých zmluvných úrokov počas prvoinštančného konania vyjadrovala rozlišne. Výsluch pani D. E. napriek prejednacej zásade civilného sporového konania žalovaná nenavrhla. 42. Vychádzajúc z vyššie uvedeného i zohľadniac princíp voľného hodnotenia dôkazov podľa ust. § 191 ods. 1 CSP, podľa ktorého je povinnosťou konajúceho súdu vziať do úvahy všetko, čo vyšlo počas konania najavo, je potrebné jednoznačne uzavrieť, že žalovaná svoje tvrdenie o ústne uzatvorenej dohode o povinnosti žalovaného zaplatiť jej z požičanej istiny úroky nepreukázala a žalobu žalobcu o vydanie bezdôvodného obohatenia spočívajúceho v zaplatení vyššej než požičanej sumy žalovanej v žalobcom uplatnenej výške vyhodnotiť ako dôvodnú. Odvolací súd zaujal názor, že žalovanej boli procesným postupom súdu prvej inštancie umožnené všetky jej procesné práva za účelom dosiahnutia úspechu vo veci pre prípad preukázania svojich skutkových tvrdení zvolených ako prostriedok jej procesnej obrany. Jej právo na spravodlivý súdny proces bolo vedením konania súdu prvej inštancie plne zachované, a to i zvoleným procesným postupom a aj spôsobom odôvodnenia napadnutého rozhodnutia, ktoré zodpovedá ust. § 220 ods. 2 CSP, keď obsahuje stručné a výstižné vyjadrenia strán sporu, zistený skutkový stav a aj dostatočné právne posúdenie, t. j. citáciu aplikovaných právnych noriem, ich výklad a spôsob použitia. Odôvodnenie napadnutého rozhodnutia je dostatočne zrozumiteľné pre odbornú i laickú verejnosť i pre odvolací súd, keď súd prvej inštancie rozhodnutie vo veci správne založil na posúdení unesenia a neunesenia dôkazného bremena o svojich tvrdeniach stranami sporu. 43. Vzhľadom na vyššie uvedené odvolací súd vyhodnotil odvolacie námietky žalovanej za nedôvodné a rozsudok súdu prvej inštancie podľa ust. § 387 ods. 1 CSP ako vecne správny potvrdil. 44. O nároku na náhradu trov odvolacieho konania rozhodol odvolací súd v zmysle zásady úspešnosti v konaní podľa ust. § 255 ods. 1 CSP v spojení s ust. § 378 ods. 1 CSP vzhľadom na plný úspech žalobcu v odvolacom konaní. 45. Toto rozhodnutie bolo prijaté senátom Krajského súdu v Bratislave pomerom hlasov 3:0. Poučenie: Proti tomuto rozsudku odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa ( § 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom ( § 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne ( dovolacie dôvody) a čoho sa dovolateľ domáha ( dovolací návrh) ( § 428 CSP).

